गरीबों की पेंशनें दबाए बैठे सीएम को संगत दर्शन शोभा नहीं देते : बाजवा
काहनूवान|पूर्व कांग्रेसप्रधान प्रताप सिंह बाजवा ने वीरवार को कांग्रेसी नेताओं के साथ विभिन्न गांवों का दौरा कर लोगों की मुश्किलें सुनीं। डेयरीवाल दरोगा में पत्रकारों के साथ बातचीत में बाजवा ने कहा कि सीएम हलका कादियां में संगत दर्शन करने से पहले किसानों को फसलों का बकाया सौंपें, तभी वे किसानों के हितैषी कहलाने के काबिल हैं। प्रदेश की आर्थिक तौर पर डूबती नैया ने समाज के हर वर्ग को चपेट में ले रखा है। किसान, मजदूर, छोटे दुकानदार, बेरोजगार, मुलाजिम आर्थिक मंदी का शिकार हैं। मुलाजिमों को कई माह तक वेतन नहीं मिलता। सीएम बादल संगत दर्शन जैसे सब्जबाग दिखाकर लोगों को गुमराह कर रहे हैं। गरीबों की पेंशनें दबाए बैठे सीएम को संगत दर्शन करना शोभा नहीं देता। मोहाली अड्डे का नाम आरएसएस नेता के नाम पर रखना भाजपा के हिंदुवादी एजेंडे को जाहिर करता है। वह सूबे के लोगों के लिए आखिरी दम तक लड़ते रहेंगे। इस मौके पर गुरनाम सिंह, सतनाम सिंह, गुरनाम डेयरीवाल, सुखजीत सिंह, गुरदीप सिंह, चरणजीत सिंह आदि मौजूद थे।
hin_Deva hin_Deva